ഇടതു സംഘടനകള് നയം വ്യക്തമാക്കണം: എന്ജിഒ സംഘ് പത്തനംതിട്ട: അധികാരത്തിലെത്തിയാല് പങ്കാളിത്ത പെന്ഷന് പിന്വലിക്കുമെന്ന ഇടതുപ്രകടനപത്രികയിലെ പ്രഖ്യാപിത നിലപാട് മാറ്റിക്കൊണ്ട് പങ്കാളിത്ത പെന്ഷന് പിന്വലിക്കാന് കഴിയില്ലെന്ന് ധനമന്ത്രിതന്നെ വ്യക്തമാക്കിയ സാഹചര്യത്തില് ഇടതുസംഘടനകള് നയം വ്യക്തമാക്കണമെന്ന്എന്ജിഒ സംഘ് സംസ്ഥാന ജോയിന്റ് സെക്രട്ടറി എസ്. രാജേഷ് ആവശ്യപ്പെട്ടു. ധനമന്ത്രിയുടെ പ്രഖ്യാപനത്തില് പ്രതിഷേധിച്ചു കളക്ടറേറ്റില് നടന്ന പ്രകടനം ഉദ്ഘാടനംചെയ്തു പ്രസംഗിക്കുകയായിരുന്നു അദ്ദേഹം.ജില്ലാ പ്രസിഡന്റ് പി. അനില്കുമാര് അധ്യക്ഷത വഹിച്ചു. ജില്ലാ വൈസ് പ്രസിഡന്റുമാരായ കെ.ജി. അശോക് കുമാര്, പി.എസ്. രഞ്ജിത്ത്, പി.ആര്. രമേഷ്, ജില്ലാ ജോയിന്റ് സെക്രട്ടറിമാരായ പി. പ്രിയേഷ്, എം. രാജേഷ് എന്നിവര് നേതൃത്വം നല്കി.